Vrou wat Kaapstad-bejaarde onthoof gevonnis | Maroela Media
Die jong vrou wat op 18-jarige ouderdom 'n bejaarde vrou van Kaapstad onthoof en haar lyk opgesny het, is Vrydag in die Kaapstad-hooggeregshof gevonnis.
Sheree Prince, nou 21 jaar oud, het in April 2015 by Sandra Malcolm (74), 'n Skotse burger, se huis in Lakeside in Kaapstad ingebreek. Malcolm het haar glo betrap, maar Prince het aangevoer sy soek hulp omdat sy haar voet gebrand het. Malcolm het Prince gehelp om haar voet te behandel en Prince het Malcolm verskeie kere met 'n mes in die bors gesteek.
Prince is Vrydag lewenslange tronkstraf opgelê op aanklag van moord. Sy het ook drie jaar tronkstraf gekry vir huisbraak en drie jaar vir diefstal. Die vonnisse sal gelyklopend uitgedien word.
Vonnisverrigtinge het verlede week begin en Prince het emosieloos in die beskuldigdebank gesit terwyl die getuienis aan die hof voorgehou is. Willie Hanekom, 'n kliniese sielkundige, het getuig Prince toon tekens van psigopatie.
Hulle moes haar vir lykskending ook aangekla het.
Sinoniem · 2 jare gelede
Verseker het sy die liggaam geskend, barbaarse wyse
Nee. Watse verskil sou dit aan haar vonnis gemaak het? Dit sou neerkom op 'n duplisering van klagtes.